**סיכום החוברת- עונות השנה**

**⏴ במבט חדש לכיתה א**

**היקף יחידת הלימוד:** שיעור אחד

**עמוד:** 120

# משימת סיכום- עונות השנה

מסכמים את נושא עונות השנה בהיבטים שונים, כגון: תופעות מיוחדות של מזג האוויר בכל עונה, השינויים באורך היום והלילה, השפעת מזג האוויר על האדם, הצמחים ובעלי החיים, וכן תופעות מחזוריות בעולם החי, כגון: נדידת עופות, תרדמה והתעוררות של בעלי חיים, שלכת, נביטה, צמיחה פריחה וקמילה.

כמו כן כדאי לשוב ולהתבונן בארבע טבלאות מזג האוויר לשם חיזוק המיומנויות של קריאת טבלה, השוואת נתונים (בין העונות) והיכולת לתאר את הייחוד של כל עונה. כדאי גם לשוב ולהתבונן באיור מעגל עונות השנה שבתחילת החוברת, וכך לחזק את ההבנה של המחזוריות בתנאי מזג האוויר ובהשפעותיהם על הצמחים ובעלי החיים.

זה הזמן להיזכר בחוויות יוצאות דופן בכל עונה ולתת להן ביטוי בציור, בחיבור קצר, בשיר וכדומה.

מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **מהי העונה?.** המשימה עוסקת במאפיינים של עונות השנה. התלמידים מזהים כל עונה לפי סימנים כמו: מראה השמיים, טמפרטורה, אורך היום, צמחים והתנהגות בעלי חיים.

מומלץ לענות על משימת הסיכום שבעמוד 120.

מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 120. ניתן לסכם את עונות השנה באמצעות הפעילות האינטראקטיבית **מי יוצא דופן?** הקשורה לעונות השנה.

לדוגמה: בין הפריטים מאוורר, שמשייה, סנדלים ומגפיים, יוצא הדופן הוא המגפיים שאינם מאפיינים את

הקיץ.